Eropah Tengah

Eropah Tengah nya kandang menua geografi ba Eropah entara Eropah Timur, Selatan, Barat enggau Utara.Lecture 14: The Origins of the Cold War. Historyguide.org. Retrieved 29 October 2011. Eropah Tengah dikelala enggau mayuh macham budaya; taja pia, menua ba kandang menua tu mega bisi bekunsika sekeda penyemaka sejarah enggau budaya.
Pelilih menua tu mayuh macham definisyen tang suah agi nyengkaum Austria, Kroasia, Republik Czech, Jereman, Hungari, Liechtenstein, Lithuania, Poland, Slovakia, Slovenia enggau Switzerland. Sepemanjai mayuh timpuh Moden Awal, kandang menua Poland enggau Lithuania nyadi sebagi ari Komanwel Poland–Lithuania. Berebak enggau nya, Empayar Ottoman datai nguasa sebagi besai Kroasia kemaya hari tu enggau Hungari kemaya hari tu,  enggau bagi menua selatan Slovakia kemaya hari tu. Duchi Besai Austria, Perintah Bohemia (Republik Czech), Duchi Carniola (sebagi ari Slovenia kemaya hari tu), mayuh macham Prinsipaliti Jereman enggau Konfederasi Swiss Lama nya bagi ari Empayar Rom Tuchi. Maya abad ke-18, monarki Habsburg datai merintah kandang menua Austria, Kroasia, Republik Czech, Hungari, Slovakia enggau Slovenia, begulai enggau sekeda endur Serbia, Jereman, Itali enggau Switzerland. Tang Bosnia enggau Herzegovina enda dikuasa Habsburg maya kurun ke-18; iya dipegai dalam taun 1878 berindik ari Kongres Berlin lalu dipegai enggau formal dalam taun 1908. Entara pun abad ke-18 enggau pun abad ke-20, Eropah Tengah ngembuan mayuh orang Judah.

Kereban sanding